เทศบาลเมืองพิมลราช

เทศบาลเมืองพิมลราช เป็นเทศบาลเมืองแห่งหนึ่งในอำเภอบางบัวทอง ซึ่งเป็นส่วนหนึ่งของจังหวัดนนทบุรี ซึ่งครอบคลุมพื้นที่ตำบลพิมลราชทั้งหมดที่อยู่นอกเขตเทศบาลนครบางบัวทอง ท้องที่นี้มีประวัติศาสตร์อันยาวนาน มีการทำเกษตรกรรม เช่น การปลูกข้าว ที่ยังคงเขียวขจีสลับจากอาคารสูง ๆ ในปัจจุบัน นอกจากนี้ ยังมีเส้นทางคมนาคมหลัก คือ ถนนบ้านกล้วย-ไทรน้อย อีกทั้งหมู่บ้านจัดสรรระดับสูงที่มากมายทำให้ประชากรเพิ่มขึ้นอย่างรวดเร็ว

** ประวัติ**
เทศบาลเมืองพิมลราชเดิมมีฐานะเป็นสภาตำบลพิมลราช ได้รับการจัดตั้งเป็นองค์การบริหารส่วนตำบลเมื่อวันที่ 31 มีนาคม พ.ศ. 2539 และได้รับการจัดตั้งเป็นเทศบาลเมืองเมื่อวันที่ 22 กุมภาพันธ์ พ.ศ. 2557 ครอบคลุมพื้นที่ส่วนใหญ่ของตำบลพิมลราช รวมทั้งหมด 9,429 ไร่ หรือประมาณ 15.08 ตารางกิโลเมตร

**อาณาเขตและที่ตั้ง**
พื้นที่เทศบาลเมืองพิมลราชถูกแบ่งแยกออกเป็น 2 ส่วนแยกขาดจากกันโดยมีพื้นที่เทศบาลนครบางบัวทองคั่นกลาง เป็นฝั่งติดกับอำเภอปากเกร็ดและฝั่งที่ติดกับอำเภอไทรน้อย

**ส่วนที่ 1**
เขตเทศบาลเมืองพิมลราชส่วนที่ 1 ตั้งอยู่ด้านตะวันตกของเขตเทศบาลนครบางบัวทอง- ทิศเหนือ ติดต่อกับเขตเทศบาลเมืองใหม่บางบัวทอง- ทิศตะวันออก ติดต่อกับเขตเทศบาลนครบางบัวทอง- ทิศใต้ ติดต่อกับเขตเทศบาลเมืองบางรักพัฒนาและเขตเทศบาลเมืองบางคูรัด- ทิศตะวันตก ติดต่อกับเขตองค์การบริหารส่วนตำบลทวีวัฒนาและเขตองค์การบริหารส่วนตำบลไทรน้อย (อำเภอไทรน้อย)

**ส่วนที่ 2**
เขตเทศบาลเมืองพิมลราชส่วนที่ 2 ตั้งอยู่ด้านตะวันออกของเขตเทศบาลนครบางบัวทอง- ทิศเหนือ ติดต่อกับเขตเทศบาลเมืองใหม่บางบัวทองและเขตองค์การบริหารส่วนตำบลละหาร- ทิศตะวันออก ติดต่อกับเขตเทศบาลเมืองบางพลับและเขตองค์การบริหารส่วนตำบลอ้อมเกร็ด (อำเภอปากเกร็ด)- ทิศใต้ ติดต่อกับเขตเทศบาลนครบางบัวทอง- ทิศตะวันตก ติดต่อกับเขตเทศบาลนครบางบัวทอง

**ประชากร**
ประชากรส่วนใหญ่ในเขตเทศบาลเมืองพิมลราช ทำอาชีพ ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชน ในท้องที่เทศบาลเมืองพิมลราช และเทศบาลนครบางบัวทอง และบางส่วนเดินทางไปทำงานในกรุงเทพมหานคร เมื่อสิ้นปี พ.ศ. 2563 ในเขตเทศบาลมีประชากรจำนวน 47,874 คน แบ่งเป็นชาย 22,127 คน หญิง 25,747 คน

**การคมนาคม**
ท้องที่เทศบาลเมืองพิมลราชมีอาณาเขตติดกับท้องที่เทศบาลนครบางบัวทอง อยู่ห่างจากตัวอำเภอบางบัวทองประมาณ 7 กิโลเมตร และห่างจากกรุงเทพมหานครประมาณ 22 กิโลเมตร

**ถนน**
 ถนนกาญจนาภิเษก ถนนเข้าสู่เขตเทศบาลเมืองพิมลราชส่วนที่ 1- ถนนรัตนาธิเบศร์ ถนนเข้าสู่เขตเทศบาลเมืองพิมลราชส่วนที่ 2- ถนนบ้านกล้วย-ไทรน้อย ถนนเข้าสู่สำนักงานเทศบาลเมืองพิมลราช- ถนนราชพฤกษ์ ถนนเข้าสู่เขตเทศบาลเมืองพิมลราชส่วนที่ 2

**รถบริการสาธารณะ**
 127 บางบัวทอง-สะพานสมเด็จพระปิ่นเกล้า-วัดบวรนิเวศวิหาร- 130 บางบัวทอง-ห้าแยกนพวงศ์- 134 บางบัวทอง-สถานีขนส่งจตุจักร- 177 บางบัวทอง-ดินแดง-สวนลุมพินี- 337 นนทบุรี-ปทุมธานี-บางปะอิน      - 516 บางบัวทอง-เทเวศน์- 528 รังสิต-พระราม 9- 680 รังสิต-บางใหญ่- 1024 บางบัวทอง-สะพานพระราม 5- 1003 บางบัวทอง-ท่าน้ำนนทบุรี บางบัวทอง-ไทรน้อย- รถตู้ปรับอากาศเทสโก้โลตัสปิ่นเกล้า-หมู่บ้านบัวทอง 4- รถตู้ปรับอากาศเดอะมอลล์งามวงศ์วาน-หมู่บ้านบัวทอง 4- รถตู้ปรับอากาศบางบัวทอง-พระปิ่นเกล้า- รถตู้ปรับอากาศบางบัวทอง-พงษ์เพชร (งามวงศ์วาน)- รถตู้ปรับอากาศบางบัวทอง-สีลม- รถตู้ปรับอากาศบางบัวทอง-ลาดพร้าว (จตุจักร)

**สาธารณูปโภค**
 ไฟฟ้า อยู่ในเขตการไฟฟ้านครหลวง เขตบางบัวทอง จำนวนครัวเรือนที่มีไฟฟ้าใช้ในเขต อบต. 6,614 ครัวเรือน คิดเป็นร้อยละ 100.00 ของจำนวนหลังคาเรือน- ประปา อยู่ในเขตให้บริการของการประปานครหลวง สาขาบางบัวทอง- โทรศัพท์ มีให้บริการทั้ง  TOT, True, TT&T, Cat และสามารถใช้โทรศัพท์เคลื่อนที่, WI-FI และระบบ 3G ที่พื้นที่รองรับแล้ว- การแพทย์ มีโรงพยาบาลชุมชนพิมลราช โรงพยาบาลบางบัวทองและโรงพยาบาลเอกชนอีกหลายแห่ง- ไปรษณีย์ ดำเนินการโดยไปรษณีย์ไทย สาขาบางบัวทอง

**สถานที่สำคัญ**
 สวนสาธารณะเทศบาลเมืองพิมลราช- วัดพูนพิมลราช (วัดสร้างใหม่)- มัสยิดอิกอม่าตุ้ลอิสลาม (บ้านโรงกระโจม)- โรงเรียนระดิ่งหินประชาสรรค์ สังกัดองค์การบริหารส่วนจังหวัดนนทบุรี- ตลาดพิมลราช ตลาดสดของเทศบาลเมืองพิมลราช- โรงพยาบาลบางบัวทอง 2 สังกัดกระทรวงสาธารณสุข- ตลาดน้ำพิมลราช อยู่บริเวณประตูน้ำพระยาบรรลือ

**ดูเพิ่ม**
 ตำบลพิมลราช- เทศบาลนครบางบัวทอง

**อ้างอิง**

**แหล่งข้อมูลอื่น**
  เว็บไซต์เทศบาลเมืองพิมลราช date=2012-06-10 
พิมลราช
พิมลราช
หมวดหมู่:ดินแดนแทรกและดินแดนส่วนแยก